Matthijs Holter

Matthijs Holter (født 1972) er en norsk spillskaper og forfatter. Han er kjent for å ha skapt rollespillet Draug (2004). I 2012 ble han tildelt Johannes H. Bergs minnepris for sin innsats innen rollespill.

 Virke 
Holter har vært redaktør for fanzinene Imagonem og Replicant, medvirket til etableringen av rollespill.net og deltatt jevnlig i RISK-konkurransen. I 2004 tok han initiativ til å stifte Spillskaperlaget, som han ledet til 2007. Han startet spillfestivalen HolmCon i 2005 og mottok Statens kunstnerstipend i 2006 for prosjektet We All Had Names. Året etter ble han ansatt i aPlay Motivation for å utvikle Lærelyst-metoden. Han opprettet også bloggen Nørwegian Style, som har resultert i en antologi, og var redaktør for de fire første utgavene av Playground i 2011.

 Utmerkelser 
I 2012 mottok han Johannes H. Bergs minnepris som «en sentral foregangsmann for rollespill i Norge og Norden». I 2013 tildelte foreningen Hyperion ham ordensgraden «Kommandør av det Gylne Horn».

 Privatliv 
Holter er gift og har barn. Han har også spilt trommer i bandet Bluesøsken.

Holter jobber som prosjektleder i mobilappselskapet Agens i Oslo.

 Utgivelser 

 Rollespill og andre spill 
 Draug, Spartacus, 2004, ISBN 82-43-00301-0. Rollespill.
 Beist og Borgerskap, Spartacus, 2005, ISBN 82-430-0340-1. Et tillegg til Draug.
 Kampen om Rai, Damm, 2005. Brettspill i forbindelse med bokserien Drageherren av Josefine Ottesen.
 Archipelago, 2007. Et rollespill som ble publisert gratis på nettet, og har blitt brukt som inspirasjon av flere andre spillskapere. Spillet har kommet i flere utgaver, den siste i 2012.
 Agabadan, 2007. Et virkelighetsspill i samarbeid med Erlend Eidsem Hansen og Espen Nodeland.
 Han har bidratt med materiale til rollespillet Itras By, utgitt 2008.
 Fra Vestfold til Miklagard, Høyskoleforlaget, 2008, ISBN 82-7634-606-5. Grunnbok til Lærelyst-metoden.
 De Høye Landene, Høyskoleforlaget, 2008, ISBN 82-7634-605-7. Grunnbok til Lærelyst-metoden.
 Nørwegian Style (red., med Even Tømte og Håken Lid), eget forlag 2009. Samling med norske rollespill av diverse forfattere oversatt til engelsk.
 Agabadan II, 2009. Et virkelighetsspill i samarbeid med Erlend Eidsem Hansen.
 Mørkeboka, Cappelen Damm, 2009, ISBN 8202306582. Et ARG i samarbeid med Sigbjørn Mostue. 
 Society of Dreamers, eget forlag, 2010. Et rollespill om et mystisk selskap som undersøker drømmeskapninger.
 Love in the Time of Seið, eget forlag, 2010. Et rollespill i samarbeid med Jason Morningstar.
 Play With Intent, 2012. Et rammeverk for improvisert spill i samarbeid med Emily Boss.
 Love in the Time of Khvareneh, Bully Pulpit Games, 2016. Et rollespill i samarbeid med Jason Morningstar.
 Oguleh, eget forlag, 2024. Et rollespill basert på tekster av Ole Peder Giæver.

 Øvrig bibliografi 

 Landet bak landet (med Magnus Jakobsson), Damm, 2007, ISBN 9788204130150. Fantasiroman for ungdom.
 Larp, the Universe and Everything (red., med Eirik Fatland og Even Tømte), Knutepunkt 2009, ISBN 978-82-997102-2-0. Artikkelsamling om laiv og rollespill.
 Playground Magazine, eget forlag, 2011-2012. Et internasjonalt magasin om rollespill og laiv.
 The Devil's Cub, eget forlag, 2013, ISBN 978-82-303-2349-6. En roman om en noaide som blir gravid med djevelen.
 Rollespill, Cappelen Damm, 2014, ISBN 9788202421953. En faktabok om rollespill i samarbeid med Ole Peder Giæver.
 Conradine, eget forlag, 2016, ISBN 9781365148378. Oppfølger-roman til The Devil's Cub.

 Referanser 

 Eksterne lenker 
 Rollespillet Society of Dreamers 
 Rollespillet Draug 
 Bloggen «Nørwegian Style»
 Lærelyst-ressurser
 Playground Magazine
 Play With Intent
 Forfatternettsted

Kategori:Norske forfattere av fantastisk litteratur
Kategori:Rollespilldesignere